El certamen vol seguir promocionant l’slow food i les teràpies naturals\nterritoris.cat 11:36 31/07/18\nAlguns dels expositors de la darrera edició del festival\nLa Fira d’Alimentació i Salut tornarà a Balaguer els pròxims 27 i 28 d’octubre en la seva onzena edició. L’associació Slow Food Terres de Lleida ha començat a treballar en l’organització d’un certamen que ha esdevingut tot un referent en el sector de l’alimentació i les teràpies naturals.\nLa cita, que tindrà lloc un any més al pavelló d’Inpacsa, mantindrà el mateix format dels últims anys en el que combina diferents espais de conferències, tallers i degustacions amb el Mercat de la Terra on empreses del territori exposaran els seus productes als visitants.\nEn l’espai de conferències, la fira comptarà amb la participació de ponents de reputat prestigi en l’àmbit de la medicina i la nutrició que compartiran amb els seus coneixements i experiència amb als assistents. Pel que fa al Mercat de la Terra, enguany preveu reunir al voltant d’un centenar d’expositors que presentaran als visitants una oferta de productes artesanals elaborats sota uns valors de defensa de la sostenibilitat i el comerç just.\nEn els últims anys el creixement exponencial de la fira ha convertit Balaguer en un pol d’atracció pels interessats en la bona alimentació i les teràpies naturals. El certamen va reunir la darrera edició més de 6.000 persones arribades de diferents punts de Catalunya i de la resta de l’Estat així com també d’altres països.\nBalaguer recupera el gran concert de Festa Major amb Jarabe de Palo


Holiday Inn Express Hotel & Suites Winnie Winnie (TX) Estats Units - Ofertes d'hotels amb els MILLORS DESCOMPTES EN LÍNIA\nYogyakarta, Indonèsia 1.515 allotjaments\nYilan, Taiwan 1.167 allotjaments\nVeure tots els 10 allotjaments a Winnie (TX).\nHoliday Inn Express Hotel & Suites Winnie\n46300 Interstate 10 Freeway Winnie,Tx, Winnie, Winnie (TX), Estats Units, 77665 - Veure al mapa\n1 llit extragran súper i 1 ...\nSuite king amb accés per a discapacitats (King Suite - Disability Access)\nHabitació Seleccionada al Check-in (Room Selected at Check-In)\nHabitació Extragran amb bany balneari (King Room with Spa Bath)\nHabitació amb Dos Llits Queen - Adaptada (Queen Room with Two Queen Beds - Disability Access)\nMés informació sobre Holiday Inn Express Hotel & Suites Winnie\nSituat en el cor de Winnie, Holiday Inn Express & Suites Winnie és un lloc ideal des d'on descobrir Winnie (TX). Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un refugi de descans i relax, l'hotel us oferirà una renovació total a només pases de les nombroses atraccions de la ciutat com ara Nutty Jerry's.\nEls serveis i instal.lacions de primera categoria que defineixen l'experiència de InterContinental Hotels Group us esperen a Holiday Inn Express & Suites Winnie. L'hotel ofereix accés a una gran gama de serveis, inclosos Wi-Fi gratuït en totes les habitacions, recepció 24 hores, instal.lacions per a minusvàl.lids, express check-in/check-out, magatzem d'equipatge.\nL'ambient de Holiday Inn Express & Suites Winnie es reflexa en cada habitació. televisió de pantalla plana, habitacions per a no fumadors, aire condicionat, calefacció, escriptori són només algunes de les comoditats a la vostra disposició. Les instal.lacions d'oci de l'hotel, que inclouen centre esportiu, piscina exterior estan dissenyades per escapar i relaxar-se. Holiday Inn Express & Suites Winnie és una elecció inteligents per a viatgers a Winnie (TX), i ofereix una estada relaxant i sense molèsties.\nCal presentar un document d'identitat amb foto i una targeta de crèdit durant el registre d'entrada. Totes les peticions especials estan subjectes a la disponibilitat del dia del registre d'entrada. Aquestes peticions no es poden garantir i poden comportar suplements. Els clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements.\nAllotjaments a Texas\nAllotjaments a Winnie (TX)


Recuperem un vell costum: xavier roig a e-noticies.\nAssumpte: Recuperem un vell costum: xavier roig a e-noticies. Dc Set 13, 2006 1:46 pm\nParís bé val una via\nEl dia 8 de setembre el senyor Joaquim Coello (que és el president del port de Barcelona), va publicar un article a El Periódico que em va semblar força intel·ligent. El senyor Coello sap del que parla -els ho dic perquè tinc la sort de conèixer-lo personalment. Els resumeixo el raonament que fa a l'article.\nAra fa un temps, aquí es va muntar el gran escàndol arran d'una decisió ministerial francesa de no adaptar com d'alta velocitat el tram de via entre Perpinyà i Montpeller. Entre aquests dos punts ara hi ha una via que permet anar a 200 km/h, i el Govern francès ha decidit deixar-la com està. En resum, la via serà d'alta velocitat entre Barcelona i París a excepció del tros Perpinyà-Montpeller, que farà que el trajecte total duri 15 minuts més. Si els he de ser sincer els diré que jo, llavors, quan el Govern francès va comunicar la decisió, en un atac d'ira, també em vaig indignar. Però el senyor Coello raona per què la decisió francesa és encertada.\nGlobalment, els diré que és un error considerar que la mancança de transport ferroviari de Catalunya passi necessàriament per l'alta velocitat. Consideraríem una autèntica bajanada que un individu que habitualment té dificultats per poder pagar-se l'alimentació diària, es dediqués a escandalitzar-se si, el dia que pot menjar, no li donessin caviar per començar. Vull dir que els problemes de Catalunya amb el tren no són de poder anar a 300 km/h entre Perpinyà i Montpeller. Els nostres problemes passen per no poder anar dignament a Vic en tren. Per no poder transportar per ferrocarril al centre d'Europa les mercaderies que arriben als nostres ports (Tarragona i Barcelona).\nL'article del senyor Coello raona que la inversió en via d'alta velocitat entre Perpinyà i Montpeller no es justifica. Que el tren entre aquells dos punts anirà a "nomes" 200 km/h? Molt bé. I què? Si tots els nostres problemes fossin d'aquesta magnitud voldria dir que de Barcelona a Vic, en tren, "només" trigaríem 20 minuts, no? Perquè el fet que el tram Perpinyà-Montpeller no sigui d'autèntica alta velocitat voldrà dir que el trajecte Barcelona-París es farà en 5 hores i 15 minuts, en lloc de 5 hores. De veritat, aquest és el problema que té Catalunya amb el ferrocarril?\nPerò la virtut que trobo a l'article en qüestió és que ens fa veure que hem perdut el seny. Ens hem acostumat que determinades coses s'han de construir, peti qui peti. Sense el més mínim sentit pràctic de la bona administració dels diners. És així que es cometen barbaritats com les del Fòrum de les Cultures, o com la gran discussió encetada sobre la "gran estació" del TGV que ha de tenir Barcelona, en lloc d'adaptar les existents, com han fet a gairebé arreu (Barcelona deu ser la ciutat amb més estacions de ferrocarril no utilitzades d'Europa). La inversió de convertir en alta velocitat el tram Perpinyà-Montpeller no es justifica, i els francesos (que tenen més bon sentit econòmic que els catalans) ho saben. Diuen que fins al 2025 no sortirà a compte i, per tant, ho deixen córrer fins aleshores.\nNo hauríem d'escandalitzar-nos els catalans davant del sentit comú dels de fora. I sí que ho hauríem de fer en veure la manca de sentit comú propi. De veure com es llencen els escassos diners que tenim en actes superflus, mentre encara no tenim una via de càrrega d'ample europeu de Barcelona a la frontera. Mentre encara es triga una hora i quart a arribar a Vic (si el tren no s'espatlla). O es triga massa a arribar a Igualada, o a Manresa, ... O no es pot arribar en tren a Berga, Sort, Caldes de Montbui o Moià. Si tant primmirats som amb el tram Perpinyà-Montpeller (que "només" permet anar a 200 km/h), per què no analitzem el "modern" Euromed, autèntic monument a l'aixecada de camisa. Un tren aerodinàmic, d'estètica TGV, que va a la tremenda velocitat de 100 km/h (350 km de Barcelona a València en tres hores i dos quarts).\nLa cultura olímpica ha fet empremta. I me n'adono llegint l'intel·ligent article del senyor Coello. Perquè no tot s'hi val. Els bons països són austers, modestos en la inversió, sensats. Orienten els diners a resoldre problemes. No a donar satisfacció a una societat que ja no pensa a anar a París a comerciar (tren de càrrega) sinó a simplement sopar als bons restaurants de la ciutat. De la mateixa manera que els de Madrid volien el tren a Sevilla per anar de costellada. O el de Lleida per anar a la Vall d'Aran...


Denuncien una oferta per mosso o mossa de magatzem que implica treballar 60 hores setmanals\nEl treball és per a una ETT i suposa fer 14 hores nocturnes i no gaudir del preceptiu descans setmanal, segons UGT\n12.05.2016 - 16:40\nEl treball ofert era de mosso de magatzem a Mercabarna\nUna oferta per cobrir un lloc de treball de mosso o mossa de magatzem a Mercabarna, que planteja que els aspirants hauran de treballar 60 hores a la setmana , de les quals 14 nocturnes de diumenge a dilluns, i de dimarts a divendres l’aspirant hauria de treballar 10 hores diàries, ha estat denunciada per UGT de Catalunya i l’organització de joves del sindicat, Avalot, joves de la UGT.\nSegons Núria Gilgado, secretària de Política Sindical de la UGT de Catalunya, aquesta correspon a l’Empresa de Treball Temporal (ETT), Eurofirms Group i s’ha publicat al portal d’Internet especialitzat en oferta i demanda de llocs de treball, Infojobs. El treballador o treballadora haurà d’operar a Mercabarna tot realitzant funcions com càrrega i descàrrega de camions, ubicació de gènere, preparació de comandes, organització del magatzem, etc.\nVist el contingut de l’oferta de feina les dues organitzacions de l’òrbita de la UGT ha presentat una denúncia a Inspecció de Treball perquè consideren que l’anunci vulnera diversos preceptes legals.\n· Durada de la jornada (article 34.1 de l’Estatut dels Treballadors): a banda de ser pactada en convenis laborals o contractes de treball, ha de ser d’una durada màxima de la jornada ordinària de quaranta hores setmanals de treball efectiu de mitjana.\nDistribució de la jornada (article 34.2 ET): tot i que l’empresa pot distribuir de manera irregular al llarg de l’any el 10% de la jornada de treball, aquesta distribució haurà de respectar, en tot cas, els períodes mínims de descans diaris i setmanals.\n·Treball efectiu (article 34.36 ET): el nombre d’hores ordinàries de treball efectiu no pot ser superior a nou hores diàries.\n·Jornada de treball nocturn (article 36.1 ET): no es poden excedir les vuit hores diàries de mitjana, en un període de referència de quinze dies.\n·Descans setmanal, festes i permisos: els treballadors tenen dret a un descans mínim setmanal, acumulable per períodes de fins a catorze dies, de dia i mig ininterromput que, com a regla general, ha de comprendre la tarda del dissabte o, si escau, el matí del dilluns i el dia complet del diumenge.\nAquesta oferta laboral és, a més, paradoxal amb la filosofia que vol exhibir Eurofirms Group, que es vanta en el seu lema (‘People First’) de prioritzar les persones, afirma la UGT de Catalunya.\nPer al sindicat català, la denuncia té un objectiu clar : en relació a Eurofirms ETT, que s’examinin els termes manifestats en l’exposició dels fets, i en el cas Infojobs, S.A , com a plataforma d’exposició i copartícip d’aquests fets, amb l’objectiu que la Inspecció estudiï els fets denunciats, aixequi acta de les infraccions i dicti una resolució sancionadora que obligui ambdues empreses a ajustar-se a dret.\nPerò, més enllà del cas concret d’aquesta oferta, Núria Gilgado considera preocupant que no hi hagi un filtre previ que eviti que es publiquin aquestes ofertes amb requisits que superen els límits legals. Afirma, al respecte, que bé les empreses oferents o bé la plataforma que en fa difusió hauria d’aplicar uns criteris que evitessin situacions com la denunciada. “Això pot tenir un resultat molt nociu, perquè els usuaris de la xarxa poden pensar que aquest tipus de treball s’ajusta a la llei i que si no s’assessoren puguin acceptar aquestes ofertes abusives”, ha dit Gilgado.\n60 hores setmanals\nLes ofertes laborals són opaques, inconcretes i… El sindicat ha analitzat unes 300 sol·licituds de llocs de…\nFi de la vaga de remolcadors per retirada de… Els treballadors es van oposar a la mesura unilateral de…


Culturama - Gestión Sociocultural en Valencia - Part 27\nWritten by Luis. Posted in Educació, Notícies, Serveis\nComença el segon quadrimestre del Taller Municipal d’Arts Plàstiques de Mislata\nWritten by Luis. Posted in Educació, Formació, Serveis\nA partir de l’11 de febrer començaran les classes del segon quadrimestre del Taller Municipal d’Arts Plàstiques de Mislata. Els dies de matrícula seran el 7 de febrer per a persones empadronades a Mislata i el 8 de febrer per a no empadronades. Els cursos estan dirigits tant a públic infantil com a persones adultes i s’imparteixen en el Centre Cultural de Mislata. El professor del taller és el nostre company Gustavo Morant. Per a qualsevol informació podeu telefonar al Centre Cultural de Mislata 963 990 370 Mira la notícia en MislataTV\nTallers de dinamització del Voluntariat Universitari. UV\nEl pròxim dia 15 de febrer comencen els tallers de dinamització del voluntariat universitari, que organitza la delegació per a estudiants de la Universitat de València. Són 30 hores de taller, on els i les estudiants coneixeran el voluntariat en sentit general i també podran aprofundir en alguns temes específics. L’oferta de tallers d’enguany està formada per: 1.- Atenció a persones dependents 2.- Voluntariat ambiental 3.- Menors en situació de risc 4.- Voluntariat cultural 5.- Prevenció i tractament de l’addicció a drogues 6.- Racisme i immigració 7.- Promoció de les dones 8.- Cooperació, solidaritat i educació al desenvolupament Tots els tallers són gratuïts, d’alta qualitat i exclusius per a la comunitat universitària. Si vols conèixer més sobre aquesta activitat, visita el blog de voluntariat de la UV: http://voluntariat.blogs.uv.es/\nBones pràctiques d’intervenció social amb joves (Canàries)\nAquesta publicació recull, mitjançant una recopilació de bones pràctiques, els processos i projectes que es desenvolupen en Canaries per a intervindre en la realitat diversa i heterogènea que afecta a les persones joves des de l’àmbit sociocultural. Descarrega la publicació punxant ací.


Una característica que diferencia els ocells dels mamífers és que mentre uns tenen plomes, els altres tenen el cos recobert de pèl. Malgrat les diferències, en el fons es tracta de dues maneres de resoldre el mateix problema, protegir el cos de la temperatura exterior. Cal dir que les plomes són un sistema més eficient, però el pèl tampoc funciona malament.\nDoncs una cosa semblant passa en un altre àmbit completament diferent, quan els humans hem topat amb la necessitat de comptar vàrem inventar, o descobrir, els números. Amb ells podíem quantificar i fer operacions com la suma o la resta. Sembla una obvietat, però això va representar un salt immens per la civilització. Però igual que passa amb la manera de protegir el cos, amb els números també s’han desenvolupat diferents estratègies per resoldre el mateix problema.\nLa manera com numerem actualment és a partir del deu. Segurament perquè tenim deu dits entre les dues mans i això ens permetia fer càlculs senzills guiant-nos pels dits. Per això, comptem fins a deu i a partir d’allà agafem la desena i tornem a afegir deu xifres. Comptar de deu en deu (tècnicament en base deu) ens sembla d’allò més normal.\nPerò hi ha coses que no les comptem així. Una de les més típiques és la dotzena d’ous. En realitat sovint fem servir el concepte de dotzena per comprar coses. I també quan mirem el rellotge. Tenim el dia dividit en dues meitats de dotze hores i també l’any té dotze mesos. No pas deu, sinó dotze. Però si ho pensem un moment això resulta curiós. Si comptem de deu en deu, perquè fem servir les dotzenes? I perquè no tretzenes o quatorzenes?\nD’altra banda, si seguim mirant el rellotge, veiem que cada hora es divideix en seixanta minuts, que contenen seixanta segons. Perquè seixanta? Perquè no deu? O millor dotze per mantenir el sistema?\nDoncs el cas és que no totes les cultures van construir el seu coneixement de les matemàtiques fent servir la base deu que ens resulta tant familiar. Hi ha qui va optar per contar de dotze en dotze i també altres que ho feien de vint en vint i fins i tot de seixanta en seixanta. Segurament a l’arrel de tot hi havia parts del nostre cos. Per comptar de vint en vint n’hi ha prou de fer servir els dits de les mans i els dels peus. I l’estratègia que ens porta al dotze és la d’amagar el dit polze i fer servir les tres parts en que es plega cada dit (les falanges). Quatre dits per tres falanges ens donen el dotze.\nDe bon començament semblaria espantós una matemàtica basada en el dotze. Us imagineu les taules de multiplicar com serien? Doncs si us semblen difícils és que ho penseu malament. En realitat serien gairebé iguals que les nostres. Simplement després del número nou hi hauria dos números més abans d’arribar al que anomenem “deu”, (que tindria un valor de dotze, és clar). A continuació vindria l’onze, el dotze, i la resta, fins arribar al vint. Evidentment, entre el dinou i el vint també hi hauria dos números més.\nPer tant, a l’hora d’escriure, de fer operacions i tota la resta gairebé no hi hauria cap canvi. Simplement les tables de multiplicar tindrien dos xifres més en cada cas.\nEls entesos diuen que la base dotze va millor perquè té més possibilitats. El deu el podem dividir únicament per dos i per cinc. En canvi el dotze permet dividir entre dos, tres, quatre i sis. A mi, i a la majoria de mortals, això ens és ben igual, però als matemàtics els agrada tenir més maneres de combinar els números. I després de tot, un rellotge de deu hores no permetria dir les hores en quarts!\nLa base vint va tenir menys fama, però encara en queda alguna resta. El que sempre vaig creure que únicament era un absurd costum dels francesos d’anomenar al número vuitanta “quatre-vingt” sembla tenir l’arrel justament en el fet de comptar en base vint.\nI si combinem la base vint amb la dotze, ens surt la numeració basada en el seixanta, com les hores i els minuts.\nL’altra manera de comptar que ara s’imposa és fer servir la base dos. El sistema binari dels ordinadors. Enlloc de deu xifres únicament en fan servir dos. També a base d’uns i zeros podem escriure tots els números. Això ens recorda que un sistema serà millor que els altres sobretot en funció de per que el vulguem fer servir.\nI finalment això de les diferents maneres de comptar permet fer bromes insospitades. En un moment donat, a “Alícia al país de les meravelles”, l’Alícia intenta assegurar-se de la seva identitat recordant les coses que sabia. I en el monòleg que té amb ella mateixa diu “Quatre per cinc són dotze, quatre per sis són tretze...”\nSegurament el que feia era contar en diferents bases. En base divuit quatre per cinc són dotze. Una unitat de “divuitenes” més dos unitats: dotze (vint en base deu). Recordeu que Lewis Carroll era el pseudònim de Charles Dodgson, que ensenyava matemàtiques a Oxford!\nNo acabo de veure clar això de comptar en base dos per ésser el sistema dels ordinadors. Jo diria que la base binària s'utilitza a nivell molt de maquinari, però quan es volen fer operacions de forma més conceptual, de disseny o de programació el més habitual la representació hexadecimal (base 16).\nAixò té el seu origen en que els primer microprocessadors d'us comú tenien registres (parts de maquinari on es carreguen valors per a fer operacions) de 8 bits primer i de 16 després que permetien fer operacions amb valors de 16 bits, tot i que avui dia ja anem per 64 bits, i no només de registres sinó de molts altres components interns.\nM'ha interessat molt el post, és veritat que "les coses de tota la vida" (com comptar de deu en deu) i que ens semblen intocables, podrien haver estat totalment diferents en unes altres circumstàncies i també les trobaríem normals. Vull dir que si comptéssim de 12 en 12, el que ens semblaria rar és que algú ens digués que podríem comptar de 10 en 10 només eliminant dos números.\ncarquinyol. Comtar en base dos vol dir que es fan servir dues xifres, en aquest cas anomenades 0 i 1. Igual que comptar en base deu implica emprar deu xifres diferents amb els quals pots construir tots els numeros. En informàtica, els primers registres tenien una capacitat de 8 xifres (8 bits), però això és una limitació que no permet construir tots els números. Per això s'ha anat ampliant. Com si en base deu volguessim escriure numeros superiors al milió fent servir únicament tres dígits. Simplement no podriem. (Ara no parlo d'exponiencials i coses així)\nMcAbeu. Segurament si l'evolució ens hagues posat sis dits a cada ma, la base deu ens semblaria molt i molt poc útil.\nOstres, no havia sentit mai això del 12 com a comptar falanges dels dits :-D Jo sempre havia llegit això, que servia millor perquè té molts divisors. I bé, sí, a mi m'agrada la base 12 perquè té tants divisors :-D\nNo eren els egipcis, que feien servir numeració decimal però multiplicaven en base 2? Sense dir-ne base 2, és clar! :-P\nLewis Carroll era matemàtic??? Què fort... (sí, ja, em quedo amb la part anecdòtica del post... però com que, per variar, m'ha encantat tot... què vols que comenti? xDDDD)\nMatgala. Les falanges son les xifres, i amb el polçe pots anar indicant-les. Prova-ho! :-D\nAlepsi. Matemàtic, sacerdot, fotógraf... Un paio ben curiós.\naixò no ho he entès:\n"un rellotge de deu hores no permetria dir les hores en quarts!"\nAixò és perque un quart coincideix amb la marca corresponent a una hora (les 3) i facilita la lectura. En base deu un quart cau entre les dues i les tres i queda malament. Molt menys precís.\nSento sonar repel·lent, però comptar s'escriu amb mp. Quan ho escrius com en el títol, significa quelcom semblant a "explicar un conte o història".\nah! gràcies! no ho havia pillat!\nSi t'ho expliquen fins i tot s'hi veu la lògica, però si no t'arribo a llegir mai se m'hagués acudit res de tot això.\nGràcies! Com sempre, encantada de llegir-te i d'aprendre una cosa més. :-)\nAnònim. Al contrari. Agraeixo molt que m'indiquin les errades per poder corregir-les.\nKika. De res. Es un plaer :-D\nRita. Tantes coses quan ens les expliquen semblen tan clares...\nAixò de les falanges és molt curiós.\nEm sembla recordar que quan canvies de base passen coses curioses amb els números primers o també que hi havia bases més entretingudes que d'altres pels matemàtics.\nUn matemàtic i pedagog de les matemàtiques ho explicava un dia, ho vaig trobar molt interessant, igual que el teu post, és molt curiós. El seu raonament del perque la gent havia agafat la dotzena era perque podies fer grups de coses repartides de més formes `per guardar les coses i economitzar o aprofitar l'espai, d'aquesta manera va dir que les neveres on van els ous, són en base deu o dotze segons el fabricant sigui d'un lloc o d'un altre, una curiositat.\nLes parts del cos són útils per a comptar però sempre he cregut que hi ha altres raons per utilitzar altres bases.\nUn exemple,utilitzar la dotzena per comptar ous es molt útil, ja que en una grapada caben tres ous. Intentar agafar-los de quatre en quatre no es pràctic ja que els ous no encaixen bé en la ma. Així, dues grapades mitja dotzena, quatre grapades una dotzena.\nD’altra banda si ja tenim una base dotze la podem combinar amb els dits d’una ma i obtenir la base 60 (12x5=60).\nLo curiós de tot plegat, és com ens adaptem a la natura. si enlloc de 10 dits en tinguéssim..... vesa saber com comptaríem ara.\nAlasanid. Si que passen coses divertides. Per exemple, pi en base dotze es 3.184809493B9. I aquesta B que hi surt seria per indicar el nombre que va abans del 10 i després del numero A (que es el que va després del 9). 5-6-7-8-9-A-B-10\nJoana. Segur que en un començament els motius per triar una base o altra eren de caire totalment pràctic.\nAnònim. El que li deia a Joana. Al principi no pensaven si hi hauria més divisors o si "pi" seria més fàcil de recordar. Simplement triaven el que era més pràctic per allò que feien.\nDavid. Per sort no tenim tres mans. Una matemàtica basada en un nombre senar segurament seria lletja lletja.


Teatre al CER amb Dues copes de menys - Ràdio l'Escala\nTeatre al CER amb Dues copes de menys\nLa companyia teatral La 113 torna al CER amb l'espectacle "Dues copes de menys", una comèdia de situació on dues parelles de joves es retroben després d'un temps de no veure's. Dirigida per Àlex Sequera i entre els actors compta amb l'escalenc Sergi Benet\n"Dues copes de menys" és una comèdia d'embolics protagonitzada per dues parelles d'amics que es troben en l'etapa vital d'entrada a l'edat adulta. És protagonitzada per en David Magaña, la Paula Garcia, la Sara Cendra i l'escalenc Sergi Benet, tots sota direcció d'Àlex Sequera. Es podrà veure aquest diumenge a les sis de la tarda a la sala d'actes del CER.\nNo serà el primer cop que en Sergi Benet actua al CER. Anteriorment ho havia fet amb el musical "Cabaret passion rouge" dirigit per Cora Rosell, el febrer de 2018 i l'octubre de 2019. I del ??? al ??? havia col·laborat amb el Via Crucis vivent fent de jueu i després en el paper de Jesucrist.El "Dues copes de més" que es veurà diumenge a l'Escala es va estrenar el mes de febrer de l'any passat a Barcelona, al teatre Sala Ars, i ha passat també per Girona, Bordils i Castelló d'Empúries. Fins ara ha tingut molt bona rebuda allà on ha passat.\nLa sessió de diumenge està programada per a les sis de la tarda. L'aforament de la sala serà limitat al 70%. Les reserves es poden fer a través del correu electrònic info.la113@gmail.com o del whatsapp 603.768.630.\nEl més calent a l'aigüera (II) 18/05/22


A Girona és un atractiu turístic\nELISABET ESCRICHE GIRONA. 19/08/2012 00:00\n260x366 Uns nois davant d'un dels bous d'ahir a Deltebre. / R. SEGURA / ACN Uns nois davant d'un dels bous d'ahir a Deltebre. / R. SEGURA / ACN\nRoses i Vidreres són dos dels municipis gironins que fa més anys que celebren correbous. La població empordanesa du a terme aquesta tradició des de mitjans de la dècada dels 80, sense que, de moment, s'hi hagi produït cap incident important. L'últim es va celebrar dijous passat en una nova ubicació, la zona de l'antic càmping Bahia, per optimitzar recursos, ja que queda a tocar de les barraques i perquè els animals tenen més ombra.\nL'acte es fa en un tancat que es construeix expressament per a l'ocasió sota la direcció d'un enginyer municipal i estrictes mesures de seguretat. Durant la celebració, agents dels Mossos d'Esquadra, un veterinari i un torero professional controlen que es desenvolupi amb normalitat. El pròxim correbou de Vidreres (Selva) se celebrarà el cap de setmana de l'1 i 2 de setembre. Fa més de cinquanta anys que es fa aquesta activitat, que sempre han impulsat entitats juvenils del municipi. Durant aquest mig segle el poble ha dut a terme el correbou tancat en un recinte o pels carrers de la ciutat. De fet, s'ha convertit en un atractiu turístic que van a presenciar nombrosos grups de Torroella de Montgrí, Olot o Tarragona.\nAbolició dels correbous\nA les comarques gironines, els correbous no tenen tants seguidors com a les Terres de l'Ebre, on és una tradició molt més arrelada, sobretot en municipis com Sant Carles de la Ràpita, Aldover i Ulldecona, entre molts d'altres.\nLes entitats a favor dels animals ja estan treballant per intentar acabar amb aquesta activitat, tal com van aconseguir amb la iniciativa legislativa popular que va acabar amb les corrides de toros.\nArgumenten que amb els embolats els animals també pateixen. Tot i així també reconeixen que el primer que s'ha de fer és conscienciar la societat catalana dels perjudicis que provoca als animals aquesta pràctica.


Bartomeu: “Cal valorar moltíssim aquesta Lliga” - FC Barcelona\nHomeFutbolPrimer EquipNotíciesBartomeu: “Cal valorar moltíssim aquesta Lliga”\nBartomeu: “Cal valorar moltíssim aquesta Lliga”\nRecorda que el títol de la regularitat, que es pot guanyar aquest cap de setmana, “era el nostre primer objectiu” De la tornada amb el Bayern, creu que “no s’ha de donar res per perdut i s’ha de lluitar” Sobre la temporada vinent: “Tenim una molt bona base, però calen canvis i retocs”\nBartomeu, a Catalunya Ràdio\nL’equip es troba a només sis punts de guanyar la Lliga. De fet, podria assegurar el títol de forma matemàtica aquest cap de setmana. “Des del principi de temporada hem dit que la Lliga era el nostre primer objectiu, perquè la temporada passada no la vam guanyar. Guanyar-la ha de ser la fita d’un gran equip com el Barça”, ha afirmat el vicepresident esportiu Josep Maria Bartomeu en una entrevista concedida aquest dijous a Catalunya Ràdio.\nI ha afegit: “Ha estat una Lliga complexa, difícil. Arribar a aquest punt de la temporada a 13 punts del Madrid s’ha de celebrar, perquè no és gens fàcil. Cal valorar moltíssim aquesta Lliga. Guanyar-ne quatre de les últimes cinc és d’admirar”.\nDimecres, màxim suport\nEl vicepresident esportiu també ha demanat a l’afició que encara no tiri la tovallola contra el Bayern. “Hem d’anar al camp a animar el nostre equip, perquè sempre pot haver-hi una sorpresa. No s’ha de donar res per perdut i s’ha de lluitar, perquè aquest equip ha demostrat el caràcter que té. Per què no podem remuntar?”, s’ha preguntat. “Els jugadors han de creure en ells mateixos. No són tan dolents com ara diu molta gent. Són jugadors extraordinaris”, ha assenyalat.\nConfiança en Tito\nSobre el tècnic del primer equip, màxima confiança: “Tito Vilanova dirigirà el Barça l’any vinent. Ell i el seu equip han fet una molt bona feina. No era fàcil dirigir l’equip en aquest any de transició”, ha ressaltat, abans d’afegir que aquest “ha estat un any difícil per a Vilanova, com a entrenador i com a persona”.\nCanvis a l’estiu\nSobre les possibles novetats a l’equip de cara a la temporada vinent, Bartomeu creu que “hi ha una molt bona base, però calen alguns retocs i canvis”. En aquest sentit, ha afirmat que no veu “el Barça de l’any vinent sense Messi, Xavi, Iniesta, Piqué o Busquets” i ha recordat que “hi ha jugadors del Barça B trucant a la porta i que tindran una possibilitat”. A banda, ha assegurat que “hi ha posicions que cal reforçar”, tot i que ara encara no pot avançar res.


Tomorrow Tastes Mediterranean. ACCIÓ - Agència per la competitivitat de l'empresa Agenda. ACCIÓ - Agència per la Competitivitat de l'Empresa\nConferència sobre el futur de la dieta mediterrània i la forma en què s’integra en el sector alimentari del futur\nDe 09.00 h\ta 19.00 h\nInscripcions fins al 13 d'octubre\nDes de la nutrició a la sostenibilitat i des de la cultura a la cuina, alguns dels estudiosos i cuiners més destacats del món de la regió mediterrània i més enllà ajudaran a traduir la teoria a la pràctica perquè la indústria alimentària obtingui un veritable avantatge d’una de les pràctiques dietètiques més saludables, sostenibles i saboroses del món per als consumidors del segle XXI.\nCom fem de la dieta mediterrània, basada en la cuina de l’oli i rica en fruites i verdures, llegums, fruits secs i cereals integrals, un projecte del segle XXI?\nCom mostrem que els seus principis nutricionals són aplicables a la manera d’alimentar-se del segle XXI, que va amb presses però al mateix temps té més consciència de la salut i de la sostenibilitat que mai?\nCom dissenyem productes alimentaris que es corresponguin amb les aspiracions i necessitats dels consumidors?\nTomorrow Tastes Mediterranean abordarà aquestes qüestions clau, entre moltes altres, per proporcionar les estratègies empresarials i culinàries necessàries per situar-vos en una nova generació de consumidors que vulguin menjar d’una manera deliciosa, saludable i respectuosa amb el medi ambient.\nImportants xefs i acadèmics de la regió mediterrània, com Maira Bes Rastrollo o Joan Roca, seran ponents al Tomorrow Tastes Mediterranean, i on també crearan plats saludables, sostenibles i gustosos.\nTEMES DE LES SESSIONS\nAvenços en la dieta mediterrània: recerca, educació, salut, sostenibilitat i cultura culinària.\nEl futur de l’alimentació mediterrània: innovació en els sectors culinaris i empresarials\nLa cuina “plant-forward” i el mediterrani: preservar la tradició i repensar-la\nLa dieta mediterrània: noves tendències i la configuració de preferències\nLa cuina “plant-forward” i l’oli d’oliva mediterrani: de la ciència a les estratègies culinàries\nImperatius de sostenibilitat: què podem aprendre del model tradicional mediterrani?\nClústers\t/\tStart-ups i Emprenedoria\t/\tEstratègia empresarial\t/\tInnovació, tecnologia i R+D\t/\tInternacionalització\nAlimentació\t/\tAlimentació especialitzada i gurmet\t/\tVins, caves i begudes\nProporcionar les estratègies de negoci i culinàries necessàries per posicionar-se en les noves generacions de consumidors, que reclamen opcions de menú bones, saludables i sostenibles.\nUn professional de la indústria alimentària\nUn xef o professional de la restauració\nEducadors, tecnòlegs i científics


Europa es demana sobre Franco\nPuigdemont ofereix una conferència en una Universitat de Hèlsinki pleníssima · El dictador apareix amb força en el debat, com ja va passar a Ginebra\nActualització: 23.03.2018 - 18:17\nCarles Puigdemont ha tornat a omplir un auditori a Finlàndia, país que li dóna aquests dies una gran cobertura mediàtica. Si ahir els informatius de les televisions nacionals en destacaven el viatge, avui Puigdemont ha omplert l’auditori de cinc-centes persones de la Universitat de Hèlsinki. Sobretot d’estudiants i professors, però també membres de la comunitat catalana, que han seguit la conferència ‘Països petits i política a les xarxes socials: cap a una república digital a Catalunya’. Organitzada pel departament de Ciències Socials, s’esperava una conferència centrada en la futura República en línia, però al final aquest aspecte ha estat molt menor, i gran part del debat ha girat al voltant del moment polític. I Franco. El dictador Franco ha centrat el debat. La conferència i el debat sencer són disponibles en vídeo ací.\nAvisat dels incidents que alguns unionistes van protagonitzar a l’escola diplomàtica de Ginebra, el professor Teivo Teivainen ha deixat clar al començament que no permetria cap sortida de to de l’audiència. I així ha estat, excepte en una ocasió. I aquesta vegada, per cert, els xiulets els ha rebut un unionista que, diguem-ho tot, ha acabat la seva intervenció amb un ‘Viva España’ no gaire ben rebut per l’audiència.\nL’acte ha començat amb l’explicació de Puigdemont sobre les possibilitats que les noves tecnologies ofereixen a la República. El seu punt de vista es pot resumir amb aquest titular: ‘Arribarà un dia que els telèfons mòbils seran més poderosos que les espases.’ I tot seguit, ha recordat que Twitter, WhatsApp, Signal han estat peces clau del moviment independentista, sense les quals no s’hauria votat l’1-O. I que en el futur es podran considerar exemples com el d’Estònia i la seva e-República com a maneres de construir un estat ‘que no sigui una relíquia del segle XIX’.\nPerò Puigdemont ha ofert pocs detalls que no se sabessin en aquest començament de debat. Un acte que ha acabat amb l’anunci de la marxa a l’exili de Marta Rovira. Entremig, ens hem trobat amb un interessantíssim debat entre Puigdemont i els assistents i en què la cosa més interessant han estat les preguntes. Veure les preguntes que suscita Puigdemont als seus viatges és tot un exercici. I avui, per cert, ha tornat a passar, com a Ginebra. Francisco Franco ha tornat a dominar el debat. El passat dictatorial d’Espanya retorna a escena. Europa pregunta per Franco. I Puigdemont respon: ‘La tomba de Franco es pot visitar, i per nou euros pots fer un homenatge al dictador. La Fundació Franco també existeix, té l’objectiu d’honorar l’herència rebuda i es paga amb diners públics. La transició no va ser modèlica en cap cas.’\nPer captar l’ambient que s’ha viscut a la sala, força favorable a la causa independentista, sense ser-ho del tot, aquestes són totes les preguntes que s’han fet. Deu en total. I absolutament totes han rebut aplaudiments. Amb més o menys intensitat, això sí:\nProfessor de la Universitat: ‘El partit Ciutadans, on és? Per què no hi és, a la sala? Quan, des del camp independentista es parla de Franco, ho trobo fora de lloc. I tres: parlar de presos polítics no és un terme acceptable. Vosaltres heu trencat l’imperi de la llei. Espanya és una democràcia homologable a França, Alemanya, Anglaterra. Vós a qui representeu? A Catalunya, quan només té la meitat dels catalans a favor?’\nEstudiant: ‘Quina creieu que ha de ser la reacció de la Unió Europea? Com veieu el rol i els estatus de Catalunya en relació amb altres comunitats autònomes?’\nEstudiant, que respon al professor: ‘Els guanyadors sempre escriuen la història. Si creieu que Espanya està al nivell de França o Anglaterra, llegiu la història d’Espanya, on el dictador traspassa el poder al rei. Un raper és a la presó perquè va fer una cançó sobre el rei. Ara digueu si Espanya és un país democràtic. Per al president: és depriment el silenci a la Unió Europea. Val la pena esperar?’\nProfessor de llengües, especialista en minories ètniques: ‘Sé que els països emergeixen en àrees lingüistes i el català és la llengua sense estat més gran d’Europa. Heu estat el tercer president a declarar la independència. Ara som en un atzucac polític. Però és impossible que la independència desaparegui de l’escena. És evident que l’àrea lingüística sense estat més gran d’Europa continuarà volent la independència. Jo pregunto com veieu el moviment en els deu anys vinents.’\nEstudiant: ‘Com veieu que altres regions, com Lapland, vulguin beneficiar-se de la independència de Catalunya?’\nEstudiant: ‘A Espanya, es paguen diners públics en homenatges a Franco. Espanya és un dels països amb més fosses comunes. A Espanya es poden dir coses a favor de Franco a la televisió. A Alemanya no pots fer-ho. No es pot comparar Alemanya i Espanya. No es pot.’\nProfessor: ‘Us vull felicitar per la independència declarada. Crec que us en sortireu. Dues preguntes: us penediu de no haver fet la DUI el 10 d’octubre? Què hauria passat si ho haguéssiu fet? I una pregunta crítica. No dic que al referèndum hi hagués irregularitats votants, però sí que va haver-hi queixes. I que era fàcil fer trampes. No dic que se’n fessin, sinó que era fàcil fer-ne. Què n’opineu?’\nEstudiant: ‘El que intenteu a fer a Catalunya és il·legal a Finlàndia. Finlàndia és feixista, doncs? He anat a Catalunya a l’escola, i al final els meus pares es van gastar 3.000 euros en escola privada perquè pogués parlar bé el castellà. [Riures del públic.] A presó? És clar, a la presó. Vull recordar que el rei va ser votat per la constitució. [Xiulets.] El cantant de rap també és a la presó per parlar d’ETA, no només del rei. L’economia tothom sap que ha anat malament durant el procés. Viva España!’\nPeriodista russa: ‘Tinc molts amics a Catalunya, com ara a Manresa, i també a Espanya. I em diuen que us transmeti que aprecien tot els esforços que feu pels catalans. M’ho diuen els amics catalans, però també els amics de Sevilla. I una altra cosa. Estic xocada de sentir preguntes que semblen d’un fiscal! Mireu Putin. Sí, Putin. Jo us dic que no puc tornar al meu país. No m’hi vol. Però també us dic: ara resulta que Putin és darrere de tots els errors de la Unió Europea? No fotem. La Unió Europea comet errors i sempre culpa Putin. Doncs va, faig la pregunta que sempre es fa: quin és el rol de Rússia sobre el referèndum? És aquesta, la que volíeu?’\nAfegim ara la pegunta retòrica del professor moderador per acabar de transmetre l’ambient de diàleg franc i respecte que el president s’ha trobat a Finlàndia: ‘Com en diríem a Veneçuela, Mèxic o Rússia dels polítics empresonats com els catalans? Presos polítics, o no?’\nNomés dos detalls per a acabar i arrodonir. Aquest periodista ha ensumat dins la Universitat un guardaespatlles rere Puigdemont. ‘Això és l’estat finlandès, que ens dóna protecció’, m’ha dit l’entorn del president. I un detall explicat pel president mateix, en diàleg amb la premsa catalana: ‘Ahir, travessant un semàfor, un home jove a l’alta banda em va mirar, va fer ok amb el dit i va continuar. Jo, a Europa, noto solidaritat. La noto de la gent.’


» FIRA DE NOVEMBRE I ESPAI ENOGASTRONÒMIC\nFIRA DE NOVEMBRE I ESPAI ENOGASTRONÒMIC\nA tota la vila - Vilanova i la Geltrú\n10/11/2017 - 12/11/2017 | 10:00 am - 9:30 pm | Vilanova i la Geltrú\nVilanova i la Geltrú celebra aquest any la 25a edició de la Fira de Novembre. Els dies 10, 11 i 12 de novembre al Pati del Castell tornarà a estar l’Espai Enogastronòmic.\nL’Espai Enogastronòmic de la Fira de Novembre, inaugurat l’any passat, és un espai dedicat al vi i a la gastronomia, que organitza Temps de Vi i Menja’t Vilanova, amb la col·laboració del Gremi d’Hostaleria i NODE Garraf i amb el suport de l’Ajuntament de Vilanova.\nL’Espai Enogastronòmic és un espai per gaudir, descubrir, tastar i apropar-se al món del vi i la gastronomia. L’agenda d’activitats per a aquests dies és molt variada, amb una gran quantitat de tallers i activitats per a petits i grans.\nEl dissabte i diumenge els cuiners de quatre restaurants de Menja’t Vilanova ens desvetllaran alguns dels seus secrets als Tallers de cuina. També ho faran el Gremi d’Hostaleria de Vilanova el divendres i el NODE dissabte i diumenge al matí.\nTemps de Vi oferirà dos tastos. El divendres ens proposen una passejada pels Xarel·los del Penedès i els seus aromes, i el dissabte, un maridatge de vins dolços amb postres de tardor i Nadal.\nAquest any, els tallers organitzats per Menja’t Vilanova, Temps de Vi i el Gremi d’Hostaleria tenen un preu de 3 €, que van destinats íntegrament al Banc d’aliments de Vilanova i la Geltrú. El mateix diumenge, al finalitzar la Fira, és farà la donació.\nA la pàgina web de Temps de Vi (www.tempsdevi.cat) trobareu totes les activitats programades per a la Fira de Novembre. Les places per a les activitats es poden reservar prèviament a la pàgina web de Temps de Vi.\nEn cas de quedar places vacants, el mateix dia de l’activitat s’atorgaran a la entrada del recite per ordre d’arribada.


El Trio Rodin ha estat guardonat amb una Medalla d’Or als Global Music Awards - Revista Musical Catalana\nEl Trio Rodin ha estat guardonat amb una Medalla d’Or als Global Music Awards\nTrio Rodin. © Merlijn Doomernik\nEl Trio Rodin, format pel violinista Carles Puig, la violoncel·lista Esther García i el pianista Jorge Mengotti, ha estat recentment reconegut amb una Medalla d’Or als prestigiosos Global Music Awards dels Estats Units pel seu CD Enric Granados: chamber music with piano (Vaevea, 2015). El guardó s’afegeix a l’extensa llista de crítiques excel·lents i premis que el Trio ha rebut per aquest primer treball discogràfic. Disc amb el qual vol retre homenatge al compositor català pel centenari de la seva mort i el 150è aniversari del seu naixement, tot enregistrant algunes obres inèdites i primeres gravacions mundials. Els Global Musics Awards també han seleccionat el CD com una de les cinc millors propostes discogràfiques d’aquesta tardor. Podeu llegir la ressenya d’aquest CD a la secció Accents del número 355 (febrer-març del 2017) de la versió en paper de la «Revista Musical Catalana» o bé en aquest enllaç de la nostra pàgina web.\nAquesta tardor l’agenda del Trio Rodin inclou diversos concerts a Holanda i Catalunya. Així doncs, a l’octubre ja ha actuat al Theater Hof88 d’Almelo, a Holanda (dia 12), i al Museu Alfolí de la Sal de l’Escala (dia 14), ambdós concerts amb un programa original titulat “Ballem”, amb obres de Bretón, Turina, Piazzolla, Gianneo i Schoenfield. El diumenge 19 de novembre els músics tornaran a Holanda, a la Ruïnekerk de Bergen, amb un repertori de música txeca i, finalment, el 15 de desembre actuaran a l’Auditori Josep Viader de Girona, amb obres de Xostakóvitx i Senderovas, entre altres autors.


Tercera Divisió 20-21 (Subgrup 5A). UE CASTELLDEFELS - CF IGUALADA: 3-0. Convincent victòria\nSegon partit local i segona victòria per a la UE Castelldefels, que aquest migdia ha superat l'Igualada als Canyars. Un gol al primer temps i dos més a la represa han segellat un triomf que resitua els grocs a la zona alta del subgrup.\nNotable inici de partit i gol de Guillem. El joc s'equilibra però al límit del descans l'Igualada es queda amb 10\nEl primer partit íntegrament disputat a porta tancada als Canyars en la història del Castelldefels a Tercera s'ha saldat amb un rotunda victòria, un 3-0 que posa de manifest el bon tó groc en el tram inicial d'aquest atípic curs 20-21. El Castelldefels comptava amb tot un estol de baixes per problemes físics, a banda d'altres jugadors 'tocats', raó per la qual Miki Carrillo ha efectuat tres permutes en relació al duel que va formar fa 'quinze dies' a Terrassa, caient-ne Joel Cañaveras, Joel Coch i Sergio Navarro en detriment de Blasco, Guillem Hernández i Kevin Díaz.\nLa setmana d'inactivitat competitiva no s'ha deixat sentir en negatiu en cap cas, ja que el Castelldefels ha encetat el partit a gran nivell, dominant el joc a còpia de combinacions ràpides i d'insistència en les arribades des dels extrems, amb Pedro Bilbao i Aitor Serrano convertits en sengles i veloços 'estilets', molt difícils de deturar per l'entramat defensiu blau. Ja d'entrada Aitor Serrano (5'), omnipresent al llarg dels 90', ha fet lluir Romans amb una potent rematada amb cama esquerra a passada de Vives, preludi d'un primer quart d'hora en què el joc s'ha desenvolupament fonamentalment en camp igualadí. Paradoxes del futbol, però, i després dels primers apropaments anoiencs a l'àrea local -el més destacable una centrada-xut de Sergi Casals (16')-, ha arribat l'1-0.Corria el 18' quan Pedro Bilbao, encarant el seu marcador i arribant a línia de fons s'ha tret de la màniga una més que interessant centrada a l'alçada del punt de penal que Guillem Hernández ha fet encara millor, rematant amb potència i enviant la bimba -que ha estat lleugerament desviada per Lucas Palma-, al fons de la xarxa. El gol reflectia a l'electrònic el que s'havia vist sobre la gespa.\nAixí les coses els de Carrillo, fent-se forts amb l'avantatge adquirit, tenien el matx on el volien, tot i que l'Igualada ha donat un pas endavant i arran de l'1-0 l'equilibri, sense ocasions veritablement clares, ha estat la nota predominant. Pedro (34') -xut llunyà ben desviat per Romero- ha estat l'autor de l'únic colpeig entre pals dels de Les Comes al primers 45', poc després d'una ben trenada i perillosa acció atacant closa amb caiguda de Goran dins l'area. Els nostres, amb part de la feina 'feta', han seguit 'apostant' per la velocitat de les ales i fruit d'un córner servit des de la part esquerra han 'fregat' el segon. Al 38', el servei de Vives s'ha enverinat després d'un primer refús, Romans no ha encertat a treure la bimba i en l'embolic en àrea petita Alan gairebé 'pesca' el 2-0, però entre el mateix Romans i la defensa l'han impedit.\nJust abans del descans, i quan semblava que s'hi arribaria amb 1-0 i sense més incidències, ha tingut lloc una altra acció 'clau'. Al 43' una passada frontal de Fabregat ha permès Kevin Díaz guanyar l'esquena defensiva en velocitat i arribar a la bimba, tocant-la de cap pràcticament alhora que Romans, qui sortint un pèl a destemps s'ha endut pel davant el mateix Kevin Díaz i, 'de rebot', el seu company David López, qui ha pres la pitjor part i ha hagut de ser substituït. Topada prou dura. La infracció, clara i just al límit de l'àrea, però fora de la mateixa, ha estat sancionada per Fernández Quintero amb falta i expulsió per al porter blau. El llençament de Marimón, potent però poc dirigit, s'ha perdut per sobre del travesser.\nAitor Serrano amplia distàncies, Benito és expulsat i 11 contra 9 Sergio Navarro tanca el marcador\nSuperada la pausa començava un partit 'nou'. I no és precisament una 'frase feta'. L'expulsió del porter igualadí obria un escenari aparentment idoni per al Castelldefels, però val a dir que els visitants han sorprès d'inici amb una sortida molt activa malgrat la inferioritat numèrica, generant als primers 5' un parell d'arribades per banda esquerra, sent la millor la protagonitzada per Goran (48'), amb centrada al cor de l'àrea sense rematador.\nEls de Miki Carrillo han reaccionat com pertoca, i de fet entre el 50 i el 60' han posat 'setge' sobre la porteria forastera. Aitor Serrano s'ha erigit des de l'extrem esquerre en el principal protagonista, desbordant un cop sí i un altre també, i fruit d'aquesta perseverança ha 'caigut' el 2-0. Al 58', just després d'una claríssima opció de Pedro Bilbao fruit d'una notable acció individual de Ferreira, ben resolta pel porter visitant José -en ú contra ú-, el mateix Pedro Bilbao, percudint per la dreta ha acabat posant una precisa centrada que Aitor Serrano, entrant al segon pal, enviava al fons de la xarxa. Primer gol del tarragoní amb la samarreta del Castelldefels.\nAmb 2-0 i superioritat numèrica el panorama s'aclaria, i més que ho ha fet al 66' quan Fernández Quintero ha mostrat la segona groga a Benito.11 contra 9 el joc ha tingut poca història, més enllà dels canvis efectuats per un i altre tècnic. Els nostres han controlat la situació, tot cercant amb paciència les opcions per ampliar la renda, unes situacions que s'han fet reals al darrer quart d'hora. L'espurna que han aportat els jugadors de refresc -especialment Guille Marín i Navarro- ha propiciat que la UEC rondés el 3-0 fins que al 82' aquest ha 'pujat' al marcador. L'enèsima 'cavalcada' d'Aitor Serrano ha permés el 15 castelldefelenc assajar un xut creuat des de l'esquerra de l'àrea. José ha evitat el 3-0 en primera instància, però ja no ha pogut fer el mateix amb la pilota solta que se n'ha derivat, bimba que ha anat a parar a peus de Sergio Navarro, qui amb el seu oportunisme habitual tancava el resultat pràcticament en boca de gol\nD'ençà al final, mer tràmit sense més a ressenyar. En resum, doncs, 3-0 i triomf convincent d'un Castelldefels que se situa 3r, amb 9 punts sobre 12 disputats. Magnífiques sensacions en l'inici, tot destacant que avui hem superat un rival que havia vençut els 3 primers encontres de lliga. Fantàstic esforç col.lectiu, nois!\nUE CASTELLDEFELS: Romero; Fabregat, Marimón, Alan, Blasco, Guillem (Josa, 60'), Ferreira (Miguel, 84'), Vives, Pedro Bilbao (Guille Marín, 73'), Aitor Serrano i Kevin Díaz (Sergio Navarro, 73')\nCF IGUALADA: Romans; Arnau (Bernat, 60'), Lucas Palma, David López (Dani Casado, 45'), Sergi Casals, Benito, Luque, Pedro (José, 45'), Goran (Martí Just, 60'), Joel Huertas i Sergio Álvarez (Favio, 60')\nÀrbitre: FERNÁNDEZ QUINTERO; TG: Guillem // Bernat, Sergi Casals i Benito (2). Expulsats ROMANS (vermella directa) (44') i BENITO (66')\nGols: 1-0: GUILLEM (18'); 2-0: AITOR SERRANO (57'); 3-0: SERGIO NAVARRO (82')\nLlegir 609 vegades\tDarrera modificació el Diumenge, 15 Novembre 2020 21:05\nMés en aquesta categoria: « Tercera Divisió 20-21 (Subgrup 5A). Jornada 2. UE CASTELLDEFELS - UE VALLS: 2-1. Dos de dos dedicat a Vives\tTercera Divisió 20-21. Jornada 3 (Subgrup 5A). TERRASSA FC - UE CASTELLDEFELS: 1-0. Primera derrota del curs »


Metges Catalans | Tomàs Ramon i Amat\nNascut a Tarragona l’1 d’agost de 1901, estudia Medicina a Barcelona i es llicencia l’any 1930. Aviat es trasllada a viure a Manresa, on exerceix la professió, dedicat a la Pediatria. Té una participació molt activa en la política republicana de la capital del Bages. Primer, com a membre de la Joventut Nacionalista i, posteriorment, és escollit president de la delegació manresana d’Esquerra Republicana de Catalunya (ERC). A la proclamació de la República el 14 d’abril de 1931, és un dels quatre vicepresidents de la Junta de Govern Republicana Provisional de la ciutat. Intervé en la política municipal com a regidor, és membre de la Comissió de Cultura de l’Ajuntament i un dels màxims responsables de les Colònies Escolars. En una Memòria redactada l’any 1932 sobre aquests equipaments, Tomàs Ramon defensa que “la Colònia Escolar, filla de les més modernes orientacions pedagògiques, és la institució ideal per a l’estiueig de l’infant. En ella hi troba el seu medi, el seu ambient. Tota ella meditada i organitzada per a la vida de l’infant, tothom dedicat per complet a ell, intervenint persones tècniques en la determinació dels mitjans (mestre i metge), passa a ésser el nen el primer personatge de la Colònia...”.\nL'amistat del doctor Ramon amb Joan Selves i Carner (Castelltallat, 1898 - Barcelona, 1934), advocat, periodista i polític que fou el primer alcalde de Manresa durant la República i conseller de Governació de la Generalitat, determina el nomenament del metge manresà com a delegat del governador i, després, del conseller de Governació en els conflictes miners de les conques del Llobregat i del Cardener els anys 1931 i 1932. Més tard, el novembre de 1933, Tomàs Ramon ocupa el càrrec de Governador Civil de Tarragona i, el gener de 1934, és anomenat Comissari General d’Ordre Públic de Catalunya.\nDurant la Guerra Civil, esdevé segon cap sanitari del Front d’Aragó, adjunt a l’Estat Major amb data de 24 d’abril del 1937. Té el seu lloc de comandament al “Cuartel General” de Barbastro, instal·lat al Palau del Bisbe. Tomàs Ramon és el primer cap de Sanitat del Xè Cos d’Exèrcit republicà, unitat creada el juny de 1937. Durant l’ofensiva de Zuera, l’agost de 1937, cau presoner dels franquistes en el curs d’una visita d’inspecció per les proximitats del front.\nTraslladat a Saragossa, és jutjat, condemnat a mort i afusellat el dia 5 d’octubre de 1937.


RAÓ EN LA DIVERSITAT: DAVANT LA HUMILIACIÓ CULTURAL\nDAVANT LA HUMILIACIÓ CULTURAL\nVostés, particulars senyors i senyores, podran ser cultes i instruïts (cosa que dubte), podran anar vestits amb trage de Policia Nacional per defensar els drets dels ciutadans davant qualsevol violació d'aquestos (cosa que ara també dubte), tanmateix, la meua consideració cap a vostés és pobra i de fútil estimació, ja que no disposen d'allò que dota a les persones de dignitat, o siga, l'atenció, el respecte i l'estima cap els demés.\nI és que un ja està fins la “coroneta” d'escoltar frases com : “en espanyol, coño, que estamos en España”, despectivament referides a aquells que, com jo, parlem i escrivim quotidianament en la llengua de la mare que ens va parir, dels nostres avantpassats, i que és la nostra llengua, tan digna com qualsevol altra de les almenys 6000 que hi han al món i, per tant, oficial, dotada dels mateixos drets que el castellà, cosa que alguns no volen admetre.\nJo, gracies a les meues arrelades conviccions humanes, em considere amic de la humanitat, de totes les nacions, de totes les cultures, i intente integrar-me, identificant-me amb elles quan cal. Perquè jo soc món i soc societat, i contribuïsc amb la meua cultura a enriquir el legat cultural d'aquest planeta, per aquesta causa estime a tota una humanitat de la qual en soc part, i per aquesta causa també, demane a tots l'elevació de les consciències davant aquestos comportaments clarament intransigents.\nLa meua llengua, la meua cultura, els meus arrels, son germans de totes les demés, han nascut amb la mateixa finalitat: aquesta necessitat humana de comunicar-se.\nExisteixen uns conceptes, no apresos en gent totalitària i intolerant, que s'anomenen “educació i respecte”, necessaris davant la diversitat d'aquest àmbit anomenat “món” on tots deurem conviure si volem gaudir de la vertadera pau i progrés humà.\nPerò, en tant hi haguen subjectes de pensament únic deixats dominar amb excés per una influència adoctrinada i conculcadora de “sobiranes” conviccions patriòtiques a homogeneïtzar, mai no podrà sostenir-se la tolerància, integritat, respecte, equanimitat, pau i justícia al món, i més si aquests particulars “personatges” resulten ser “Policies Nacionals”, o siga, teòricament els “garants” de tots aquests preceptes de convivència.\nPersonalment, no pretenc ser ni més ni menys que altres, sinó respectuós i senzill, per aquesta causa em dec a la meua llengua i cultura, doncs, per insignificant i menyspreable que siga per a aquestos singulars subjectes, és tanmateix, per mi i per a tots els qui estimem allò que ens és propi, la nostra forma peculiar d'experimentar, de vorer i estimar la vida.\nNosaltres també tenim un passat que admirar, açò dona força a la nostra vida en el present, eleva, il.lumina, sosté i transporta, a través de la quotidianitat, aquesta perenne saviesa atàvica que viu en nosaltres a cura dels nostres descendents, perquè... cal viure amb dignitat!\nI mentre aquestos particulars subjectes se senten altament realitzats oferint noves glòries a Espanya actuant d'aquesta manera, jo comunicaré la meua saviesa, el meu entusiasme, la meua energia, el meu geni, la meua llengua i cultura al món, així contribuiré a formar part d'aquesta sagrada riquesa cultural de la humanitat.\nQue no ens assassinen la llibertat que viu en els pobles!!\nNo podem consentir aquestos insults. Ara bé, amb el govern que tenim.....què podem esperar?\nEls primers que no donen exemple son ells!


L’hora de Montoya - FC Barcelona\nHomeFutbolPrimer EquipNotíciesL’hora de Montoya\nL’hora de Montoya\nRoger Bogunyà - 10/10/2012 | 00:00\nLa lesió d’Alves obre les portes de la titularitat a Montoya, que ha rendit a gran nivell en els tres partits que ha jugat, dos d’ells contra el Reial Madrid\nMontoya, amb Cristiano Ronaldo / FOTO: ARXIU FCB\nHa arribat l’hora de Martín Montoya. La lesió d’Alves al bíceps femoral de la cuixa esquerra obre les portes de la titularitat al ‘19’ blaugrana, que enguany està vivint la seva primera temporada com a jugador del primer equip del FC Barcelona.\n221 minuts jugats\nFins ara, el rendiment del lateral dret barceloní ha estat impecable. Ha disputat un total de 221 minuts, repartits en tres compromisos: la tornada de la Supercopa d’Espanya al Bernabéu (2-1), el partit de Lliga a Getafe (1-4) i el duel contra el Madrid de fa pocs dies al Camp Nou (2-2).\nLes dues cites contra el conjunt blanc van tenir una trajectòria paral·lela: va entrar al camp amb el partit començat, va haver-hi lesió prèvia d’Alves i va estar a punt de marcar en els instants finals. Amb una mica més d’encert, Montoya hauria pogut atorgar la Supercopa al Barça i haver deixat el Madrid a onze punts a la Lliga.\nMontoya suma 15 partits amb el primer equip. De fet, en el seu dotzè duel com a blaugrana ja va ser titular a la final de Copa 2011, en què l’equip va desfer-se de l’Athletic Club (0-3). Amb ell, l’equip té un balanç d’11 victòries, dos empats i dues derrotes.\n“He d’aprendre d’Alves”\nDotze blaugranes amb compromisos internacionals\nDani Alves indisponible trois semaines


A Sant Andreu Salut estem convençuts que l’atenció del futur a les persones serà cada cop més a casa. Per això, hem posat en marxa Sant Andreu a Casa (SAC), un innovador servei que ens permet portar tota la nostra expertesa, rigor i compromís a les llars de persones que ho necessitin.\nOferim un ampli ventall de serveis a casa: atenció mèdica, infermeria, fisioteràpia, logopèdia, teràpia ocupacional, suport en tasques de la llar i el servei de treballadores familiars.\nTots els professionals de Sant Andreu tenen un alt nivell d’expertesa en l’àmbit de l’atenció a les persones i es formen contínuament per adaptar-se a una societat canviant i cada vegada més envellida.\nEls professionals de Sant Andreu a Casa (SAC) es comuniquen permanentment amb la família i hi consensuen totes les decisions. A més, també som experts en oferir atenció, suport i formació a la persona cuidadora.\nEl Sant Andreu a Casa (SAC) ofereix un ampli ventall de serveis a casa: atenció mèdica, infermeria, fisioteràpia, logopèdia, teràpia ocupacional, suport en tasques de la llar i el servei de treballadores familiars.


De la mà de la cultura. 26 de gener de 2018 – De la mà de la cultura. 26 de gener de 2018 – Brisam\nTags En CastellanoEn CatalàTV Abril 2018TV abril 2019TV desembre 2017TV desembre 2018TV desembre 2019TV desembre 2020TV febrer 2018TV febrer 2019TV febrer 2020TV febrer 2021TV gener 2018TV gener 2019TV gener 2020TV gener 2021TV juliol 2018TV juliol 2019TV juny 2018TV juny 2019TV maig 2018TV maig 2019TV març 2018TV març 2019TV març 2020TV novembre 2017TV novembre 2018TV Novembre 2019TV novembre 2020TV octubre 2017TV octubre 2018TV octubre 2019TV setembre 2017TV setembre 2018TV setembre 2019\nEn Castellano En Català TV Abril 2018 TV abril 2019 TV desembre 2017 TV desembre 2018 TV desembre 2019 TV desembre 2020 TV febrer 2018 TV febrer 2019 TV febrer 2020 TV febrer 2021 TV gener 2018 TV gener 2019 TV gener 2020 TV gener 2021 TV juliol 2018 TV juliol 2019 TV juny 2018 TV juny 2019 TV maig 2018 TV maig 2019 TV març 2018 TV març 2019 TV març 2020 TV novembre 2017 TV novembre 2018 TV Novembre 2019 TV novembre 2020 TV octubre 2017 TV octubre 2018 TV octubre 2019 TV setembre 2017 TV setembre 2018 TV setembre 2019\nDe la mà de la cultura. 26 de gener de 2018\nPer Monica a 26 gener, 2018\nFrans Cuspinera. Cantant i compositor.\nTV gener 2018\nDe la mà de la cultura. 18 de gener de 2018\nDe la mà de la cultura. 1 de Febrer de 2018\nDe la mà de la Cultura. 11 de febrer de 2021\nDe la mà de la Cultura. 4 de febrer de 2021\nDe la mà de la Cultura. 28 de gener de 2021


RUTES per Catalunya. Descobrint el territori. - www.avantgrup.com\nBarcelona es una de les destinacions europees més sol·licitada pel turisme de congressos, convencions i esdeveniments (MICE). A l’espera de començar a recuperar l’activitat en aquest segment es treballa per començar el procés de recuperació. Organismes públics, entitats i empreses organitzadores d’esdeveniments han estat fent front comú per aplicar i portar a terme les mesures higiènico-sanitaries que aportin seguretat a turistes i visitants a la vegada que exigeixen a les administracions sanitàries una acceleració en el procés de vacunació que garanteixi una destinació turística segura.\nLes innovacions tecnològiques també podrien tenir una importància determinant en el turisme de reunions, especialment en la recuperació de l’activitat i en la garantia de seguretat sanitària. Els organitzadors de congressos (OPC) també romanen atents a les noves propostes, possibles canvis en la normativa de les mesures sanitàries i de les restriccions dels espais comuns per poder portar a terme organització d’esdeveniments que, inicialment, podrien ser en format híbrid combinant presencia de delegats i actes de seguiment virtual i onLine. De totes maneres, la realitat és que un congrés o una fira tenen un valor que no ho substitueix una connexió virtual.\nLes trobades virtuals, de moment, proliferen per a petits grups o per sumar a alguna persona concreta en una reunió presencial. Les fires i els congressos no preveuen cap procés de desaparició, tot i que les noves tecnologies els han anat transformant. S’ha avançat molt en innovació sobre control d’accessos, control d’aforaments en espais tancats per garantir el distanciament físic, l’aplicació de propostes i programes onLine que poden comptar amb la presencia virtual d’alguns conferenciants que no poden ser presents a l’esdeveniment o han tingut dificultats per poder-se desplaçar i que permeten augmentar i enriquir els continguts de cada acte.\nA banda del turisme de negocis, la resta del sector implicat en activitats turístiques com la cultura, la gastronomia o l’oci també han aplicat tots els protocols necessaris per adaptar-se a les normatives de seguretat sanitària i resten a l’espera de les ampliacions de mobilitat que permetin a turistes i visitants poder desplaçar-se. Algunes centrals de reserves ja han detectat un important nombre de consultes i reserves de viatges a partir d’aquest estiu. Precisament des de la Unió Europea, s’està treballant en un certificat comú per a tots els països, tipus passaport sanitari, que pugui garantir el lliure desplaçament entre països a les persones que hagin pogut donar negatiu en una prova recent de PCR o que ja es trobin vacunades. Es també en aquest sentit que els diferents sectors, i no necessàriament vinculats al turisme, demanen a les administracions una acceleració del procés de vacunació a la població.\nCom que fins al moment la mobilitat està restringida a l’àmbit comarcal, les ciutats han anant potenciant el seu entorn més turístic orientat als viatges de proximitat. Precisament les rutes temàtiques son les que més atractiu aporten als visitants i residents de l’entorn de les poblacions que tenen programes familiars d’aquestes característiques. La destinació turística de Catalunya es molt complerta en aquest sentit i la iniciativa privada o els diferents organismes de promoció turística han treballat en conjunt per elaborar programes adaptats a la normativa actual tant en les restriccions dels aforaments i horaris d’apertura com en les mesures i protocols necessaris.\nRUTES TEMATIQUES PER BARCELONA\nBarcelona ciutat destaca amb nombroses rutes temàtiques que permeten seguir la pista de la ciutat des dels seus temps de colònia romana fins al seu actual caràcter modern i cosmopolita sense passar per alt la petjada que han deixat en ella grans genis de l’art i la cultura. Alguns exemples de les rutes que generen més afluència de visitants:\nUn estil que va sorgir esplendorós a les acaballes del segle XIX, per manifestar-se en centenars d’edificis de gran bellesa que trobem al nostre pas.\nL’obra gaudiniana que podem visitar a Barcelona ens ajuda a entendre l’arquitecte amb més renom internacional que ha treballat a la ciutat.\nBarcelona és coneguda mundialment per la seva arquitectura. Per això la ciutat no ha volgut quedar enrere en la cursa per comptar amb els millors edificis contemporanis del món.\nBarcino, la ciutat romana fundada el segle I a.C, ens ha deixat un llegat valuós. El descobrirem en el Barri Gòtic, l’emplaçament del primer recinte emmurallat.\nDESCOBRINT EL TERRITORI PER CATALUNYA\nLa destinació turística de Catalunya disposa d’un gran nombre de rutes turístiques. En l’actualitat i degut a les restriccions de mobilitat, tant sols es poden seguir les de proximitat al lloc de residència. Precisament aquesta àmplia oferta en tot el territori fa que cada comarca pugui gaudir plenament dels seus itineraris i recorreguts. Hi ha nombroses rutes disponibles per fer senderisme, cicloturisme, a cavall, de travessa de muntanya i altres itineraris que permeten descobrir amb comoditat l’entorn de cada comarca i complir, a la vegada, amb les restriccions de mobilitat vigents aquestes setmanes.\nLes famílies o grups que tenen la seva residència principal en les comarques pirenaiques, també hi ha un bon nombre de rutes temàtiques en un entorn natural i de muntanya com la de les 3 Valls. En la zona de la Catalunya interior també hi ha rutes destacades com el recorregut pel Parc Natural de la Zona Volcànica de la Garrotxa o la Ruta del Carrilet. I en la part sud de Catalunya, també hi ha altres rutes molt atractives on les que estan en el entorn del Delta de l’Ebre son les que més demanda tenen de visites generen. Hi ha un complert programa de itineraris i rutes per descobrir.\nRutes pel riu Llobregat.\nIdeal per fer en família, a peu o en bicicleta. Diferents rutes des de la colònia Can rosal a Puig-reig, fins a Manresa o Sant Vicenç de Castellet.\nRutes del Vallès al Maresme,\nPer la Serralada de Marina. Recorreguts d’interior i de platja.\nPermeten gaudir de paisatges diferents des de l’inici al final.\nRutes amb història.\nDes dels darrers reductes de dinosaures fins a l’arquitectura més avantguardista, hi ha nombrosos itineraris arreu del territori que acumulen moltes pàgines d’història


Des del Pati Jaume I: de desembre 2009\nFa un dies el debat girava entorn al nom que ha de tenir l'actual "Aeroport de Reus". Ara el debat està en la vegueria. El tema és "Vegueria del Camp de Tarragona" o "Vegueria de Tarragona"? Últimament posar nom sembla una missió impossible! L'Ajuntament de Tarragona pretén demostrar i deixar ben clar qui és capital i qui no.\nAquesta setmana l'hem començat forts. Tots els grups polítics del Palau Municipal s'han unit i han signat un manifest en el qual defensen el nom de "Vegueria de Tarragona". De moment, la ciutat veïna de Reus no s'ha pronunciat al respecte, segurament sigui qüestió de dies.\nQui sí s'ha posicionat ha estat el Delegat del Govern de Tarragona, Xavier Sabaté. Des del pati Jaume I ha assistit avui a una roda de premsa on el delegat ha fet una crida al "seny en detriment de la rauxa", amb l'objectiu de superar els localismes. Sabaté ha demanat que el debat sobre la vegueria s'ajorni fins a principis de la legislatura vinent, per evitar així 'ser esclaus de les urgències partidàries'.\nFoto: Tots els grups polítics de Tarragona defensen la capitalitat de Tarragona.\nNo farem de l'aeroport una batalla territorial\nEl debat sobre quin nom ha de portar l'actual "Aeroport de Reus" continua damunt de la taula. Sembla que aquest és un bon tema per alimentar la típica batalla territorial, Tarragona versus Reus, tot i que les dues ciutats implicades assegurin no voler entrar en disputes territorials.\nLa societat civil reusenca s'ha unit en la plataforma "Tots som capital". Pretenen acabar amb el debat i lluitar conjuntament pel territori. El mateix missatge s'envia des del consistori tarragoní. Avui la portaveu del govern, Begoña Floria, ha assegurat que la proposta de Tarragona és en benefici territorial i no pas municipal. Floria ha volgut recordar que en cap cas "mai" s'ha demanat treure el nom de Reus a l'aeroport. "Qui no ho entengui, és el seu problema", així de contundent s'ha mostrat.\nÉs possible que Tarragona i Reus arribin a un acord en aquest tema? Jo crec que la resposta és ben clara. Reus no acceptarà un canvi de nom. Tarragona no deixarà de lliutar per la seva capitalitat. Per tant, deicideixi el que decideixi AENA, algú ho trobarà malament.\nFoto: Interior Aeroport de reus.


El Mataró-El Tot guanya per la via ràpida (19-5) - CN MATARÓ : Junts Fem El Centre\nEl Mataró-El Tot guanya per la via ràpida (19-5)\nDissabte · 6 Novembre · 2010\nAmb els dos primers parcials n'hi va haver prou (6-1/4-1), vuit gols de diferència que ho deixaven tot vist i sentenciat. La fòrmula, la mateixa que empra el nostre equip, contundència defensiva i sortides fulminants a la contra, i altra vegada els nostres estilets ofensius s'hi varen recrear davant la porteria d'un superat Moscardó que impotent no sabia com aturar el joc de les d'en Vicenç, la Roser set gols i la Laura López un dels nostres fitxatges 5 més. Fruit d'aquesta superioritat és que menys dues de les nostres jugadores totes les demés varen aconseguir "veure barraca". El salt qualitatiu del Mataró-El Tot ha estat important i les nostres jugadores que antany pagaven la inexperiència de l'edat, ara ja tenen prou bagatge per no deixar sorprendre's i si hi afegim tres incorporacions que han acabat de perfilar més potencial ofensiu i més contundència defensiva, tenim que les nostres piquen molt amunt i rivals que potser abans ens creaven problemes ara es veuen superats en els dos pirmers quarts. Continua doncs el nostre equip en una línia incontestable.\nCN.MATARÓ-EL TOT; Carla Rodriguez, Miriam López-Escribano((1), Carla Graupera(1), Noelia Seva, Roser Tarragó(7), Aina Gobern(1), Eugenie Pirat(1), Elena Padilla, Marta Bach(1), Zoila Quesada(1), Mar Lllisterri(1), Laura López(5), Mireia Neddermann.\nPARCIALS; 6-1 // 4-1 // 4-2 // 5-1 _____ 19 - 5


Exposició accessible 'El Modernisme i les flors' - ONCE Noticias de Catalunya\nEl Museu Abelló de Mollet del Vallès acull des del passat 5 de novembre i fins al 24 de gener l’exposició El Modernisme i les flors sobre la influència de la natura en l’arquitectura modernista.\nA través del programa La Mirada Tàctil, inaugurada al Museu Abelló al juny de 2011, l’exposició, que convida a escoltar i visualitzar els processos de producció dels ornaments, té adaptats els seus continguts per a les persones cegues o amb discapacitat visual greu i per les persones sordes, signant i oralista, amb codis QR vinculats al canal de Youtube del programa on els visitants poden descarregar-se els continguts accessibles.\nAmb el subtítol De la natura a l’arquitectura la mostra aprofundeix en el paper de la natura com a font d’inspiració de l’arquitectura modernista, la qual va tenir sempre present el món vegetal a través de les arts decoratives.\nAdaptada a les noves condicions de seguretat, la mostra s’organitza en diferents àmbits on s’hi analitza l’estudi dels artistes de l’època per capturar el model natural de plantes i flors a través del dibuix, la pintura i, fins i tot, les primeres fotografies. També es fa un recorregut per les tècniques de diferents arts aplicades a l’arquitectura i es mostren exemples de motius florals en estructures de ferro, estuc, ceràmica, mosaic hidràulic i vitralls.\nDes de la seva presentació l’abril de 2018, la mostra itinerant ha visitat els dos museus locals que han participat en la seva coproducció, Can Tinturé del Museu d’Esplugues de Llobregat i el Museu d'Art de Cerdanyola del Vallès, i també el Museu Arxiu Tomàs Balvey de Cardedeu, el Museu de Badalona, el Museu d'Història de Sabadell, el Museu de Sant Cugat i la Casa Museu Lluís Domènech i Montaner de Canet de Mar.\nDes del 2007, l’ONCE i la Diputació de Barcelona col·laboren en la campanya La Mirada Tàctil, dirigida als museus locals amb l’objectiu de fer accessible el patrimoni i els seus continguts als visitants amb discapacitat visual, ceguesa o mobilitat reduïda posant a l’abast de tots el ciutadans els tresors del nostre patrimoni cultural.


Sánchez veu impossible un pacte amb el PP per renovar el CGPJ – CATzona\nData de l'entrada 24 de juliol de 2021\nSense comentaris a Sánchez veu impossible un pacte amb el PP per renovar el CGPJ\nLa renovació del Consell General del Poder Judicial (CGPJ) no avança ni avançarà. Així ho ha posat de manifest el president del govern espanyol, Pedro Sánchez, que la matinada d’aquest dissabte ha lamentat que no troba en el PP “cap voluntat” per renovar el CGPJ i altres òrgans constitucionals. Sánchez ha assumit que ara per ara no hi ha possibilitat d’arribar a un acord, per la qual cosa no té intenció de trucar ara al líder del PP, Pablo Casado, per provar de desencallar la negociació.\nDes d’en Silicon Valley (Califòrnia), última pareda de la seva gira pels Estats Units, Sánchez ha acusat el PP de mantenir un “bloqueig que no té sentit”, un bloqueig que manté al CGPJ amb el seu mandat caducat des de fa 961 dies, i que, al seu entendre, suposa, un incompliment constant de la Constitució.\nEl president, en una conversa informal amb periodistes, que el Govern entén que el PP ha pres una “decisió política” i ha donat per impossible un acord en aquest context, ja que això exigiria, al seu parer, que els ‘populars’ es moguessin de la seva posició actual. Sánchez ha arribat a aquesta conclusió després dels contactes que ha mantingut el seu ministre de Presidència, Félix Bolaños, amb responsables del PP, en els quals ha constatat que “no sembla que hi hagi cap voluntat del PP de complir la Constitució”.\nA l’inici del seu viatge a EE. UU., el president espanyol ja va deixar clar que no té intenció de recuperar la reforma que al seu dia van registrar el PSOE i Unidas Podemos per reduir la majoria necessària per elegir en el Parlament als nous membres de l’òrgan de govern dels jutges, i evitar haver de comptar amb el PP.\nD’aquesta manera, la seva actitud continuarà sent la de continuar fent crides al PP a què reflexioni i a què s’avingui a tancar amb el govern un acord per designar els nous vocals, com s’ha anat fent fins ara. En tot cas, i després de diversos intents fallits de reprendre aquesta negociació, que s’allarga ja des de fa dos anys i mig, Sánchez no té intenció ara d’aixecar el telèfon per provar de desencallar personalment les negociacions amb Casado.\n“Ja hem tingut aquesta conversa, el ministre de la Presidència ha parlat amb el PP, i clarament ens han traslladat quina és la seva posició. El que puc fer és una crida de nou a què complim la Constitució. Tant de bo al setembre el PP reflexioni i puguem produir aquest relleu tan necessari”, ha insistit, en ser preguntat de nou sobre això.\nL’última vegada que va cridar a Pablo Casado per parlar d’aquest assumpte, el febrer de 2021, la seva conversa va derivar en què Bolaños –llavors com a secretari general de la Presidència– i el ‘número dos’ del PP, Teodoro García Egea, van estar a punt de tancar un acord. No obstant això, tot va saltar pels aires una vegada més, en aquesta ocasió, després del vet dels populars a dos dels candidats proposats per socialistes i morats.\n“Si em pregunten quina mesura prendré, simplement recordar a l’oposició que ha de complir la Constitució, que si estem obligats a complir sempre, en aquests temps de pandèmia encara hem de fer-ho més perquè l’important és reforçar les institucions per al correcte funcionament de la democràcia”, ha recalcat, descartant així un ‘pla b’.\n← Europa no descarta nous confinaments estrictes tot i el bon ritme de vacunació → Una nova visita descobrirà a fons els 144 capitells del claustre del monestir de Sant Cugat


L’Ajuntament activa un nou pla d’inversions municipals per valor de quasi 1,9 milions d’euros – Ajuntament d'Inca\nL’Ajuntament activa un nou pla d’inversions municipals per valor de quasi 1,9 milions d’euros\nEl paquet d’obres inclou un aparcament, nous vials, millora de la xarxa d’aigua, instal·lacions esportives i asfaltatge de carrers\nL’Ajuntament d’Inca activa un nou paquet d’inversions públiques per valor de quasi 1,9 milions d’euros en diferents obres destinades a millorar la ciutat i diferents serveis municipals.\nL’equip de govern municipal durà a aprovació del Ple que se celebra aquest divendres una nova modificació de crèdit, amb la qual es destinaran 1.898.711 euros corresponents al superàvit municipal a aquesta finalitat.\nLa inversió més important correspon a l’obertura del vial de serveis entre el polígon de Can Matzarí i la rotonda de la carretera de Sineu.\nAquesta és una obra que ja fa anys que es volia executar i que precisarà la retirada de tones de material per crear aquest pas, i la construcció d’un mur de formigó per assegurar la zona. El pressupost és de 620.000 euros.\nLa segona gran obra seran els 400.000 euros que es destinaran a la millora de la xarxa de distribució d’aigua potable del municipi i que s’emmarquen dins de les inversions periòdiques anuals que s’ha proposat executar el consistori per posar al dia el dit servei.\nTambé es dóna prioritat a l’asfaltatge de carrers amb una aportació de 242.000 euros. El projecte s’afegeix als 150.000 euros prevists ja enguany dins del pla anual que es fa en aquestes vies.\nTendran preferència els carrers amb més necessitats d’intervenció i major densitat de trànsit.\nLa construcció dels nous vestidors i la nova grada de la zona del Sallista amb 215.000 euros també figura dins aquest paguet, així com la construcció d’una zona d’aparcaments per a la barriada de So na Monda per pal·liar la falta d’estacionaments als voltants de l’Institut Pau Casesnoves. Això suposarà invertir 180.000 euros.\nD’altra banda, es durà a terme una actuació integral a la zona pública dels habitatges Fernández Cela, on es rehabilitarà l’actual pista poliesportiva i voltants, i es farà totalment nou el parc de patinatge existent, que ha quedat obsolet i molt desgastat per l’ús massiu dels joves. En total s’hi preveu invertir més de 64.000 euros.\nUns altres 96.000 euros serviran per condicionar adequadament tot el dipòsit municipal de vehicles de la Policia Local ubicat vora el quarter, i en darrer lloc s’ha previst la construcció d’una pista exterior d’entrenament al costat del pavelló de Sa Creu, on s’invertiran 80.000 euros.\nD’aquesta manera es descongestionarà l’ús del pavelló cobert i totes les categories disposaran d’espai per entrenar així com pertoca.


Descobriu el sistema solar amb Astro Cat! – Cavall Fort\nDesenvolupador: Minilab, 2015\nApp per a dispositius Apple i Android\nEn aquesta app feta a Londres podreu, a més de practicar anglès, explorar de ben a prop el nostre sistema solar.\nAmb el professor Astro Cat teniu una missió: viatjar pels planetes del sistema i descobrir-ne tots els detalls (com són, com es mouen, a quina distància estan de la Terra…). Només movent un dit podeu recórrer tot el sistema solar en pocs segons!\nA més, per cada planeta el professor us proposa un repte a través d’un qüestionari: encerteu les preguntes i demostreu que us mereixeu el títol d’exploradors espacials!


La Zona 11 vol donar un nou impuls per tenir més visibilitat\n2017/2017_06_23_Zona11_vol_tenir_mes_visibilitat.jpg divendres, 23 de juny de 2017\nPersonatges Joan Josep Peña, impulsor de la Zona 11\nEl districte va crear amb una mesura de govern el Projecte Zona 11 el juliol de 2014, ara fa tres anys.\nEl van impulsar des del districte amb la complicitat d’agents i veïns actius a la zona inscrita entre el Passeig de Gràcia i el Passeig de Sant Joan, la Gran Via de les Corts Catalanes i la Ronda de Sant Pere.\nEn aquest triangle de la Dreta de l’Eixample es va identificar una alta densitat d’iniciatives culturals, de formació i d’economia social i el 2014 s’hi creava el projecte Zona 11. Tres anys després, busquen constituir una entitat amb la qual tots els membres s’hi sentin identificats.\nJoan Josep Peña, impulsor de la Zona 11\n“Més val que surti d’una sinergia de tots plegats que no d’una associació que es munta amb un president, un vicepresident, tresorer... que ens obliga a moltes coses i al final no fem el que volem fer que és dinamitzar.”\nAra per ara, la pàgina web és el seu principal espai de visibilitat, però estudien també alternatives perquè la zona es faci present a peu de carrer. El que tenen clar és que han de sumar.\n“El que sí volem fer és dinamitzar el barri des de baix i amb tothom, amb uns valors de dir, anem a fer coses per als veïns, anem a fer coses per al barri, per les entitats que hi passen.”\nPer això, mentre defineixen l’estatut del projecte, volen a seguir fent actes per promoure la Zona 11 i ja estan preparant un esdeveniment conjunt per la tardor.


Els Mossos detenen un home per un intent de robatori amb violència a Figueres - Empordà\nEls Mossos detenen un home per un intent de robatori amb violència a Figueres\nEl detingut va intimidar la víctima amb una arma blanca i una defensa extensible\nEMPORDA.INFO 16.04.2019 | 18:16\nDetenen un home per un intent de robatori amb violència EMPORDA.INFO\nDetenen un home per un intent de robatori amb violència\nAgents de la Policia de la Generalitat – Mossos d'Esquadra de la comissaria de Figueres, amb la col·laboració de la Guàrdia Urbana de Figueres, van detenir, el dia 15 d'abril, un home de 42 anys d'edat, de nacionalitat marroquina i amb domicili a Figueres, com a presumpte autor d'un delicte de robatori amb violència i intimidació en grau de temptativa. Pels mateixos fets també es va denunciar una dona de 41 anys i veïna de Figueres.\nEls fets van succeir el dia 15 d'abril a Figueres. Al voltant de la mitjanit, agents d'aquesta comissaria van rebre l'alerta que al centre de la població s'hi estaria produint una baralla. Els mossos i la guàrdia urbana de la població s'hi van dirigir per tal de comprovar els fets.\nUna vegada al lloc, els policies van observar dos homes que estaven discutint de forma molt acalorada. També van veure que prop dels dos homes hi havia una dona que en veure la presència policials va marxar del lloc.\nEls agents van interrogar els dos homes i van saber que un dels homes amb l'excusa de demanar una cigarreta a l'altre, va aprofitar per esgrimir un ganivet de grans dimensions i una defensa extensible per exigir els diners i tot el què portava a la ronyonera a l'altre home.\nEls agents davant els fets observats, van escorcollar el presumpte autor i li van trobar la defensa extensible. Moments més tard, van localitzar la dona que havia fugit de l'escenari del robatori i a ella li van trobar el ganivet de grans dimensions que s'havia endut.\nL'home va quedar detingut com a presumpte autor del robatori amb violència i intimidació en grau de temptativa i la dona va quedar denunciada pels mateixos fets.\nEl detingut, amb antecedents, va passar el mateix dia 15 d'abril a disposició del jutjat d'instrucció en funcions de guàrdia de Figueres, el qual va decretar la seva llibertat amb càrrecs. La dona també va ser citada per l'autoritat judicial en relació als fets.


Conèixer Catalunya: EL GAI. TERME DE MOIÀ.\nAnàvem el Feliu Añaños i Masllovet i l’Antonio Mora i Vergés, la mínima expressió pel que fa al nombre de persones que composen una sortida i/o expedició del coneixercatalunya.blogspot.com ; teníem com objectiu en aquesta ocasió, recollir imatges de l’anomena’t Sot de la Tomba, i el Salt d’aigua , la font , les restes de la bassa del moli i la balma del Gai.\nDel indret se’n parla com un dels llocs on s’aixoplugaren els primers pobladors d’aquestes terres.\nDeixàvem el vehicle aparcat en un pla, tant bon punt superàvem el pont de la riera, i buscàvem un baixador per arribar-nos fins al llit per on discorre l’aigua. Ens topàvem en primer lloc amb les parets que delimitaven la bassa del moli, no sabíem reconèixer però ni el més petit vestigi de l’edifici; remuntàvem el curs fluvial fins al lloc on es troben els cavalls, que indiferents davant la nostra presència continuen amb el seu esmorzar de farratge.\nConstatem una substancial diferencia de temperatures entre el nivell on hem deixat el vehicle i aquesta fondalada; ens cal parar la màxima atenció, no tant pels excrements del bestiar – que també -, sinó pel verdet que per arreu s’enganxa : pedres, fustes, portes, fins la taula i els seients de pedra que trobem quasi davant la font de la que que ragen impetuosament fins a tres braços d’aigua; més endavant sentim primer i veiem desprès , el salt que es forma pel canvi de nivell provocat pel pont de la N-141C, el Feliu s’arribarà fins la Balma de la que recollirà també imatges.\nDesfem els nostres passos, i ascendim fins el lloc on tenim el vehicle; el sol ens acarona i ràpidament entrem en calor.\nEls nostres avantpassats varen sense cap de mena de dubte, aprofitar l’esplèndid abric d’aquesta Balma, que – permeteu-nos la expressió – ja disposava d’aigua corrent.\nAvui, el Moianès és encara un lloc privilegiat, caldrà però posar un límit al creixement, si volem – com volem tots plegats – que aquest paradís es mantingui de la mateixa forma per temps indefinit.\nNosaltres – com sempre fem – recollim imatges del moment actual, que vindran a confirmar en els anys a venir, si les coses s’han fet com calia, o contràriament la petjada de l’homus corruptus , s’incorpora també als testimonis antropològics presents en aquest altiplà.\nPublicat per antoniomora.verges@blogger.com a 23:58


Olot acollirà cursos d'ESADE - Garrotxa Digital\nOlot acollirà estudis d’Esade a partir del febrer del 2013. Per primera vegada a les comarques gironines, l’escola de negocis Esade organitzarà a la capital de la Garrotxa un programa de formació per a alts directius d’empreses que s’adaptarà a la realitat socioeconòmica del territori. Segons els responsables del curs, això ha estat possible gràcies a les complicitats que Esade ha trobat a la ciutat, tant a l’Ajuntament com a les empreses i les entitats privades. El curs està obert a directius gironins i d’Osona, i pretén posar de relleu les diferents eines o camins que l’empresa pot iniciar per millorar la seva situació, com la diversificació, la innovació o la internacionalització dels mercats.\nESADE Business School, la cinquena escola de negocis del món, amb campus a Barcelona i Madrid, impartirà un curs únic i de referència per alts directius d’empreses. És la primera vegada que Esade porta un curs d’aquestes característiques a les comarques de Girona. El coordinador d’aquest curs, Carles Torrecilla, i el secretari general d’Esade, Francisco Longo, han coincidit a remarcar que si el curs es du a terme a Olot, és per la complicitat que han trobat a l’Ajuntament, a la FES i al Cercle Euram Garrotxa, i per la comunitat dinàmica i el conjunt d’empreses capdavanteres que hi ha a la comarca. El programa, obert a un grup d’entre 20 i 25 alumnes, consta de 15 sessions presencials que s’impartiran setmanalment a l’edifici de la Fundació d’Estudis Superiors d’Olot, i també en alguns casos a través de plataformes telemàtiques a distància.\nEl curs compta amb el suport a la Garrotxa de l’agrupació d’empreses Euram Garrotxa. El seu president, Óscar Rodríguez, ha dit que el curs millorarà el prestigi i la competitivitat de la comarca. L’alcalde d’Olot i el cap de l’Area de Progrés Econòmic de l’Ajuntament d’Olot, Estanis Vayreda, han manifestat la satisfacció de poder apropar formació de 1a Divisió a empresaris de primer nivell de la Garrotxa i de les comarques veïnes.\nLa Garrotxa es mullarà per l’esclerosi múltiple\nEl 98% dels ajuntaments garrotxins ja treballen per la independència\nOTV/EL PUNT AVUI.- Cada cop més ajuntaments de la Garrotxa es declaren de forma progressiva territori català, lliure i sobirà. Mentrestant, són més els consistoris que ja s’han adherit a l’Associació de Municipis per la Independència. Aquest que…


L'home que es va trobar cremat a Lloret va morir pels cops al cap que li van donar - Diari de Girona\nL'home que es va trobar cremat a Lloret va morir pels cops al cap que li van donar\nEls Mossos investiguen el crim i s'apunta que la víctima era la persona a càrrec de la plantació de marihuana\neva batlle 31.08.2020 | 23:03\nL'autòpsia realitzada a l'Institut de Medicina Legal i Forense de Girona ha confirmat que l'home localitzat mig cremat en una casa de Lloret va perdre la vida de forma criminal. És a dir, algú li va propinar diversos cops -localitzats al cap- i això li hauria causat la mort. Després, la o les persones que van deixar-lo en aquest estat, el van intentar cremar incendiant la casa de la urbanització Lloret Blau de la localitat de la Costa Brava.\nL'avís d'un veí, però, va evitar que l'home quedés del tot cremat i els Bombers, en anar a apagar el foc, es van trobar amb el cadàver mig carbonitzat.\nEls Mossos d'Esquadra de la Divisió d'Investigació Criminal de la Regió Policial de Girona, per la seva banda, continuen investigant i busquen el o els responsables de la mort d'aquest home. S'apunta que podria ser la persona que s'encarregava de tenir cura de la plantació de marihuana que es va localitzar a la casa i que el crim s'hauria pogut produir arran d'una revenja relacionada amb el tràfic de drogues.


Com tenir els catàlegs comercials sempre actualitzats? - urCollection\nLes empreses comercials gestionen avui en dia una gran quantitat de catàlegs i documents comercials. Això té una raó de ser: aquestes han d’anticipar-se a les necessitats dels clients, ja que qualsevol imprevist durant una visita de vendes ha d’estar coberta al moment. És per aquest motiu que els comercials es recolzen cada vegada més amb documents visuals, el que explica l’aparició dels sistemes de gestió documental per aconseguir tenir els catàlegs comercials sempre actualitzats.\nCal tenir present, però, que els documents comercials canvien sovint perquè els productes canvien constantment i sempre s’ha de facilitar la informació més actualitzada al client. És per això que és necesari disposar d’un gestor documental que ens permeti un control precís a l’hora de compartir arxius amb l’objectiu de tenir als nostres treballadors sempre actualitzats.\nActualitzar documents a l’app de gestió documental\nEl que avui és un document actualitzat en dos dies pot deixar de ser-ho. Per què s’han de tenir els arxius al dia? Pels següents motius:\nCanvi de característiques: Pot ser que els productes canviïn pel que fa a la informació o imatge i aquest canvi s’ha d’adaptar a tots els recursos de l’empresa\nCanvi de preus i ofertes: És molt comú que es produeixin canvis de preus dels productes o ofertes especials de temporada\nModernització: Els arxius poden canviar si es comencen a introduir recursos més visuals durant una visita de vendes, com per exemple utilitzar un vídeo o una presentació PowerPoint\nTots aquests canvis, que el departament comercial i el de màrqueting realitzen diàriament, s’han de traspassar als comercials de manera ordenada, instantània i eficaç perquè s’actualitzin correctament. D’aquí la necessitat de comptar amb un bon gestor documental.\nProblemes comuns a l’hora de compartir documents\nTot i que els directors comercials i directors de màrqueting són els encarregats de transmetre els canvis dels arxius als venedors, sovint es produeixen situacions com les següents:\nDesactualització: Hi ha agents comercials que no actualitzen els continguts del seu gestor documental i utilitzen versions d’arxius antigues durant les seves visites\nDuplicats: Els comercials guarden totes les versions dels documents sense saber quin és el més actual\nDescoordinació: Hi ha directors comercials i directors de màrqueting que no controlen que els seus treballadors actualitzin l’última versió dels arxius\nCaos: Es produeix dispersió de la informació entre els treballadors: modificació, destrucció i pèrdua de documents\nPer solucionar aquests problemes les empreses han començat a utilitzar aplicacions de gestió documental, que faciliten la tasca de compartir documents i permeten tenir els catàlegs comercials sempre actualitzats. No obstant, els gestors documentals més coneguts no cobreixen tots els pains de les empreses.\nurCollection, l’aplicació de gestió documental per comercials\nurCollection és un gestor documental pensat únicament per equips comercials que permet controlar la distribució de catàlegs i documents d’una empresa. Gràcies a les seves nombroses funcionalitats, només els administradors (directors generals, directors comercials i directors de màrqueting) tenen permís per modificar i distribuir els documents, protegint d’aquesta manera l’actiu més valuós de les empreses: la seva documentació.